URJIT
పార్లమెంటరీ కమిటీ ముందుకు ఆర్‌బిఐ గవర్నర్‌
న్యూఢిల్లీ, జనవరి 17: భారతీయ రిజర్వుబ్యాంకు గవర్నర్‌ ఉర్జిత్‌పటేల్‌ పార్లమెంటరీ స్థాయీసంఘం ముందు హాజరై నోట్లరద్దుకు వివరణ ఇచ్చుకోవాల్సిన పరిస్థితి ఎదురయింది. ఆర్థికశాఖ పార్లమెంటరీ స్థాయీ సంఘం ముందు ఆయన బుధవారం హాజరై నోట్లరద్దుకు దారితీసిన అంశాలు, కార్యాచరణ వంటివి కీలకంగా మారాయి. ఈ ప్యానెల్‌లో ఉన్న ప్రతిపక్ష పార్టీ ఎంపిలు ఆర్‌బిఐ నివేదించిన దస్త్రా లతో సంతృప్తిచెందలేదని తెలిసింది. ప్రధాని నరేంద్రమోడీ గడచిన నవంబరు 8వతేదీ ప్రకటించిన నోట్ల రద్దు కార్యాచరణ ఎదురైన పరిస్థితులు, కార్యాచరణ వంటి వాటిపై ఆర్థికశాఖ, ఆర్‌బిఐ కూడా దస్త్రాలు అందచేసిన సంగతి తెలిసిందే. ప్రతిపక్ష సభ్యుల్లో ఎక్కువశాతం మందికి స్వయంప్రతిపత్తి విషయమై ఆర్‌బిఐ రాజీపడిందా అన్న సందేహాలు వ్యక్తం చేస్తున్నారు. నోట్లరద్దులోనే రాజీపడినట్లు స్పష్టం అవుతు న్నదని పలువురు వ్యాఖ్యానించారు. నోట్లరద్దునిర్ణయం ప్రజల హక్కులను హరించివేసి నట్లయిందా, బ్యాంకుల్లో చట్టబద్ధమైన సొమ్ము లావాదేవీల్లో కూడా ప్రజలకుహక్కులేకుండా చేసినట్లు స్థాయీ సంఘం అభిప్రాయపడుతోంది. కేంద్రం ఇటీవల ప్రవేశపెట్టిన నటదు రహిత ఆర్థికవ్యవస్థ అజెండాపై కూడా పలు సందేహాలు వ్యక్తంచేసింది. అమెరికా,జపాన్‌, బ్రిటన్‌, సింగపూర్‌ వంటి దేశాల్లో కూడా పూర్తిస్థాయి డిజిటల్‌ లావాదేవీలకు ఆస్కారం లేకుండాపోయిందని సంఘం అభిప్రాయపడింది. నోట్ల రద్దువల్ల దేశవ్యాప్తంగా కనీసం వందమందికిపైగా ప్రాణాలు కోల్పోయిన సం గతి తెలిసిందే. వారి కుటుం బీకులకు పరిహారం అం దిందా అన్నది ఆర్‌బిఐ గవ ర్నర్‌ వివరించాల్సి ఉంది. ఆర్థిక వ్యవస్థకు నోట్లరద్దు విఘాతం కలిగించిందని, ప్రజల ఆందోళనను వారి మనోభావాలను సైతం దెబ్బతీసిందని ప్రతిపక్ష ఎంపి ఒకరు వ్యాఖ్యానిం చారు. ఆర్‌బిఐ స్థాయీ సంఘానికి నివేదించిన దస్త్రాల్లో నకిలీ కరెన్సీ, నల్లధనం భారీ ఎత్తున చెలా మణిలో ఉందని వివరించింది. వీటిపై తక్షణ కార్యాచరణ అవసరమని ప్రకటించింది. అందిన గణాంకాల ప్రకారం 76.4శాతం నకిలీ 500 నోట్లు, 109శాతం వెయ్యి రూపాయల నోట్లు గడచిన ఐదేళ్లలో చెలా మణికి వచ్చాయని ఇదేపరిస్థితి కొనసాగితే మరింతగా విషమిస్తుందని అంచనా వేసింది. పొరుగుదేశం నుంచే ఎక్కువగా ఈ నకిలీకరెన్సీ వస్తున్నట్లు వివరించింది. సుమారు 400 కోట్లకుపైబడి నకిలీ కరెన్సీ ఉందని అంచనావేసింది. 2014లో 41కోట్లు స్వాధీనం చేసుకుంటే 2015లో 43. కోట్లు, 2016లో సెప్టెంబరు వరకూ 27.79 కోట్లు నకిలీ కరెన్సీని స్వాధీనం చేసుకుంది. అయితే ఉర్జిత్‌పటేల్‌ను స్థాయీ సంఘం తన వివరణలతో మరింత ఇరుకునపెట్టే పరిస్థితి ఉంటుందని నిపుణుల అభిప్రాయంగా ఉంది.